ไปมาครั้งแรกช่วงวันเสาร์ กลางเดือนกันยาที่ผ่านมา พอดีไปทำธุระแถวลาดพร้าว-วังหิน ตกบ่ายหิว อยากหาอะไรแปลกใหม่ทานดู มีคนรู้จักก็แนะนำมาร้านนี้มาค่ะ เห็นว่าไม่ไกลมาก เลยลองไปดู ไม่เสียหายอะไร 
ตอนนั้นไปร้านน่าจะเสร็จประมาณ 80-90% แว๊บแรกที่เดินเข้าไปคือถูกใจการตกแต่งที่ให้อารมณ์เหมือนมานั่งร้านอาหารชายฝั่งเมดิเตอร์เรเนี่ยนของฝรั่งเศส ถือว่าผ่านในเรื่องของบรรยากาศ การตกแต่งค่ะ 
มาว่ากันเรื่องอาหารค่ะ (ยัง)ไม่ใช่นักกินมืออาชีพแต่ก็คิดว่าร้านนี้ อร่อยเลยทีเดียวนะแถมได้เยอะมากในราคาที่ไม่แพงเพราะมันคือ Seafood สดๆ ในกรุงเทพนี่น่าจะหายาก ราคานี้ (หมึกผัดไข่เค็มจานใหญ่มากขนาดกินได้ 4-5 คน จานละ 280 บาท) 
ที่สั่งวันนั้นคือ เมี่ยงปลาทับทิม สูตรเฉพาะของร้านเขา เนื้อปลาทับทิมทอดได้กรอบนอกนุ่มใน รสชาติน้ำยำ ก็เด็ดหวานอมเปรี้ยวดี วิธีการนำเสนออาหารจานนี้เขาก็ไม่เหมือนใครด้วย สวยแปลกตาดีค่ะ 
อีกจานที่สั่งคือ กะหล่ำปลีดอยผัดน้ำปลา อันนี้เป็นเมนูที่ชอบส่วนตัวอยู่แล้ว พอไปลองของร้านนี้บอกเลย อร่อยมาก ผักกรอบมากเอามาผัดกะน้ำปลาหอมๆทานแต่กับอย่างเดียวได้เลย คือชอบจริงๆนั่งเลาะผักหมดจานเลย
จานสุดท้ายที่สั่งคือหมึกผัดไข่เค็มอันนี้ก็ใช้ได้นะ หมึกสดมากๆ (เจน)สัมผัสได้ค่ะ 555 + ไข่เค็มก็เอามาผัดยังไงไม่รู้นะแต่กลมกล่อมเข้ากันดี อันนี้ก็เป็นอีกหนึ่งจานที่แนะนำ 
วันนั้นไปคนเดียวเลยไม่ได้สั่งเยอะค่ะ เสียดายถ้าไปกะเพื่อรก็อยากลองหอยตลับผัดฉ่าอีกจาน!!!

ชมมาเยอะ ขอติเรื่องนึงนะ เรืองการเข้าถึง มันลาดปลาเค้าง่ะ รถติดมากเลย!!! ขนาดไปวันอาทิตย์นะคะ แต่หากใครทำงานหรือบ้านอยู่แถวนั้นขอแนะนำเลย อย่าพลาดๆ ร้านนี้ โอเคเลย
 ร้านอยู่ ปากซอย ลาดปลาเค้า 53 เลี้ยวเข้ามาในซอยมองซ้ายมือ ข้างๆตึกสีส้มๆค่ะ 

ขอบคุณที่อ่าน รีวิวอันแรกของหนูค่ะ!!!
